
ALKUSANAT 


Länsi-Uudenmaan  huomattavin  historiallinen  muinais¬ 
muisto,  Raaseporin  linnanrauniot  Snappertunan  pitäjässä, 
on  viimeaikoina  yhä  enemmän  kiinnostanut  turisteja.  V. 
1943  julkaisi  Stig  Heinrichs  raunioista  ruotsinkielisen 
opasvihkosen.  Tämä  lyhyt  selostus  linnasta  ja  sen  kohta¬ 
loista  on  jo  ilmestynyt  kolmena  painoksena.  Koska  suo¬ 
menkielinenkin  opasvihkonen  on  katsottu  tarpeelliseksi, 
on  allekirjoittanut  laatinut  lyhennetyn  käännöksen  mai¬ 
nitusta  teoksesta.  Muinaistieteellinen  toimikunta  on  tar¬ 
kastanut  ja  kielellisesti  hyväksynyt  käännökseni. 

Tammisaaressa  kesäkuussa  1952. 

Holger  E  k  h  o  Iin. 

RAASEPORIN  LINNA  AIKAKIRJOJEN 
VALOSSA 


Raaseporin  linna  on  rakennettu  todennäköisesti  jo 
1200-luvulla  kalliolle,  jonka  ohi  joki  yhä  vielä  virtaa. 
Aikaisemmin  tämä  joki  liittyi  tärkeänä  kulkuväylänä 
lännestä  itäänpäin  johtavaan  merireittiin.  Pohjoisessa 
avautuvia  vesiä  pitkin  päästiin  Suomen  sydämeen.  Raa¬ 
seporin  sijainti  oli  hyvä  sotilaallisesti  ja  sen  muurien 
suojassa  kasvoi  Tunan  eli  Snappertunan  kaupunki. 

Raasepori  mainitaan  ensimmäisen  kerran  eräässä  kir¬ 
jeessä,  joka  on  päivätty  siellä  syyskuun  8:tena  1378.  Sii¬ 
nä  Tord  Bonde  sopii  Ruotsissa  olevien  tilusten  luovutta¬ 
misesta  vaimolleen  ja  appivanhemmilleen.  Samana  vuon¬ 
na  mainitaan  tallinnalaisessa  asiakirjassa  myöskin  To- 
dek-niminen  mies  Raaseporista,  ja  tämä  Todek  lienee  ol¬ 
lut  juuri  Bo  Joninpoika  Gripin  omistaman  Raaseporin  lin¬ 
nan  käskynhaltija  Tord  Bonde.  Historia  ei  kerro,  mil¬ 
laista  elämä  muuten  oli  Raaseporissa  mahtavan  valta- 
kunnand rotsin  aikana.  Kuitenkin  voidaan  otaksua,  että 
siellä  elettiin  sen  ajan  oloihin  katsoen  komeasti  ja  pi¬ 
dettiin  keskiajan  ritaritapojen  mukaisia  meluisia  kekke- 
reitä  ja  komeita  juhlia  Bo  Joninpojan  käydessä  uusmaa¬ 
laisessa  linnassaaan.  Raaseporin  omistaja  oli  nimittäin 

# 

Ruotsi-Suomen  rikkain  mies  ja,  ollen  naimisissa  saksa¬ 
laisen  Margareta  Dumen  kanssa  sekä  muissakin  suhteis¬ 
sa  Saksaan,  hän  tiesi,  kuinka  eteläisten  maiden  linnanhal- 
tijat  elivät  linnoissaan.  Bo  Joninpoika  kuoli  v.  1386. 
Hänen  kuolemansa  jälkeen  linna  lienee  jäänyt  Tord 
Bonden  itsenäiseen  hallintaan,  ehkäpä  yhdessä  tämän 
langon  Erengisle  Niilonpojan  kanssa,  joka  oli  Hammar- 
stad-sukua.  Kolmen  pohjoismaan  valtiatar,  kuningatar 
Margareeta  luotti  nähtävästi  Tord  Bondeen  suuresti. 


Kokonaiskuva  linnasta. 


Merirosvous  näillä  seuduilla  oli  tähän  aikaan  suoras¬ 
taan  maanvaivana,  ja  Raaseporissa  marraskuun  26:ntena 
päivätyssä  kirjeessä  1396  Tord  Bonde  pyytää  apua  Tal¬ 
linnan  raadilta.  Vitaaliveljekset  ja  gotlantilaiset  ovat 
ryöstäneet  häneltä  6  lästiä  (noin  15  tonnia)  ruista  ja  18 
haarniskoitua  palvelijaa.  Hän  koettaa  nyt  saada  Tal¬ 
linnan  hansakaupungin  raatia  sekaantumaan  asiaan,  kos¬ 
ka  Visby  ei  ollut  välittänyt  hänen  valituksistaan.  Lopuksi 

Tord  Bonde  sai  myös  Viipurin  linnan  läänityksenä.  Hän 
kuoli  v.  1417. 

Ritari  Tuomas  von  Vitzen  mainitaan  Raaseporin  lin- 
nanpäällikkönä  v.  1414.  Hän  kuului  rikkaaseen  saksa¬ 
laiseen  sukuun,  joka  oli  siirtynyt  Ruotsiin  kuningas  Al- 
brektin  aikana.  Tuomas  von  Vitzenillä  oli  useita  valtion 
virkoja  ja  hän  oli  siten  vuosikausia  poissa  Raaseporista. 
Kuitenkin  hän  oleskeli  v.  1420  linnassa,  koska  hän  silloin 
joutui  riitaan  Tallinnan  raadin  kanssa,  joka  syytti  rita¬ 
ria  töykeydestä  haaksirikkoutuneen  aluksen  pelastami¬ 
sessa. 

1400-luvun  alussa  oli  Raaseporin  voutina  mm.  Vaste, 
balttilainen  Peter  van  der  Volme  sekä  Janeke  Hennepmos 
(Hampmos).  Viimeksi  mainittu  lienee  kauan  ja  voi¬ 
makkaasti  hallinnut  lääniä.  Hänen  aikanaan  solmittiin 
jälleen  hyvät  suhteet  Tallinnaan.  Hän  esiintyy  läänin 
asukkaiden  puolustajana  Tallinnassa,  laatii  suosituskir¬ 
jeitä,  kehoittaa  Tallinnan  raatia  rankaisemaan  sinne 
paenneita  henkilöitä,  sekä  pyytää  turvakirjeitä  matkusta¬ 
jille.  Hän  joutui  myös  Narvan  voudin  kanssa  selvitte¬ 
lemään  välejä,  kun  muutamat  Uudenmaan  talonpojat  oli¬ 
vat  luvatta  käyneet  kauppaa  venäläisten  kanssa  syksyl¬ 
lä  1410.  Myöhemmin  Janeke  Hennepmos  tuli  Länsi- 
Uudenmaan  tuomariksi;  hän  kuoli  v:n  1423  alussa. 

Ritari  Tuomas  von  Vitzenin  jälkeen  Raasepori  lienee 
ollut  Henning  Königsmarkilla  läänityksenä. 

V.  1427  mainitaan  Raaseporin  päällikkönä  Henning 
Königsmarkin  tyttärenpoika  Otto  Pogewisch.  Hänen 
isänsä  oli  saksalainen  aatelismies,  ritari  ja  valtaneuvos 
Benedikt  Pogewisch,  jolla  Eerik  XIII: n  aikana  oli  Ahve¬ 
nanmaa  läänityksenä.  Karjaan  pitäjän  laamanninkärä- 
jäin  yhteydessä  helmikuun  3.  p:nä  1427  Otto  Pogewiseh 

mainitaan  ensimmäisen  kerran  linnanpäällikkönä.  Nämä 
käräjät  pidettiin  Raaseporin  esilinnassa. 

Pitkäaikainen,  vilkas  yhteys  Tallinnan  ja  Raaseporin 
läänin  välillä  kehittyi  Otto  Pogewischin  aikana  edelleen. 
Sitä  edisti  varmaankin  linnanherran  ja  Tallinnan  lähet¬ 
tiläiden  kohtaaminen  alkukesällä  v.  1431  Santahami¬ 
nassa  (nyk.  Helsingissä). 

V.  1434  alkoi  Ruotsissa  kuten  tunnettua  Engelbrekt 
Engelbrektinpojan  johtama  kapina,  johon  vanhan  talon- 
poikaisvapauden  turvaamiseksi  ryhdyttiin  Eerik  XIII:  n 
ulkomaalaisia  viranhaltijoita  ja  linnanpäälliköitä  vastaan. 
Kuninkaan  saksalaisena  linnanherrana  Otto  Pogewisch 
oivalsi,  että  hän  myöskin  joutuisi  tämän  vapaustaistelun 
kohteeksi.  Heinäkuun  14.  p:nä  hän  lähetti  Tallinnan 
raadille  kirjelmän,  jossa  ilmoitettiin  uhkaavasta  vaaras¬ 
ta.  Samalla  hän  pyysi,  että  saisi  lainaksi  kaksi  tai  kol¬ 
me  tykkiä  ja  että  hänelle  lähetettäisiin  tuliaseiden  käyt¬ 
töön  tottunut  mies.  Lopuksi  hän  pyysi  saada  sijoittaa 
Tallinnan  pari  kalleuksia  sisältävää  arkkua.  Vielä  sa¬ 
mana  kesänä  Pogewisch  oli  äitinsä  voutina  Kastelhol¬ 
massa  Ahvenanmaalla  ja  luovutti  linnan  hyökkääjille 
syyskuussa  1434.  Tämän  jälkeen  hän  tuli  Raaseporiin, 
mutta  jätti  tämänkin  linnan  lokakuussa  samana  vuonna 
siirtyäkseen  Tallinnaan. 

Otto  Pogewischin  lähdettyä  Suomesta  v.  1434  lienee  Vii¬ 
purin  käskynhaltija  Krister  Niilonpoika  Vaasa  saanut 
myös  Raaseporin  päällikkyyden.  On  varmaa,  ettei  tämä 
mahtava  aatelismies,  joka  innokkaasti  osallistui  Ruotsin 
suurmiesten  korkeaan  peliin  valtikoista  ja  kruunuista, 
paljoakaan  ehtinyt  hoitaa  uutta  virkaansa.^ 

Muutama  vuosi  sen  jälkeen,  kun  valtaneuvosto  oli  sa¬ 
nonut  irti  uskollisuuden  valansa  Eerik  XIII :  lie,  asetettiin 
tämä  jälleen  Ruotsin  valtaistuimelle.  Tällöin  nimitettiin 

Krister  Niilonpoika  Vaasa  valtakunnandrotsiksi.  Koska 
hänellä  tästä  syystä  ei  ollut  paljoakaan  aikaa  hoitaakseen 
Viipurin  päällikkyyttä,  tuli  hänen  poikansa  Kaarle  Kris- 
terinpoika  sinne  alipäälliköksi.  Usein  vain  tilapäisesti 
määrätyt  voudit  johtivat  näinä  levottomina  aikoina  Raa- 
seporia.  Valtakunnandrotsin  poissaollessa  hänen  poikan¬ 
sa  Kaarle  kuitenkin  hoiti  Raaseporin  korkeinta  päällik¬ 
kyyttä.  Kaarle  varoitti  mm.  kesällä  1435  Tallinnan  raa¬ 
tia  Alf  von  Mollenista,  joka  merirosvoineen  teki  Suomen¬ 
lahden  vaaralliseksi.  Merirosvojen  takia  Kaarle  Kris- 


Raasepori  joelta  katsoen. 


terinpojan  oli  pakko  kesällä  1436  oleskella  Ilaaseporissa. 
Ruotsissa  tähän  aikaan  vallinneet  poliittiset  levottomuu¬ 
det  antoivat  Itämeren  merirosvoille  tilaisuuden  harjoit¬ 
taa  tuottavaa  elinkeinoaan  suuremmassa  määrin  kuin 
pitkiin  aikoihin.  Niinpä  myöhemmin  karkoitettu  ku¬ 
ningas  Eerik  XIII  :kin  rupesi  merirosvoksi  Gotlannista 

käsin.  Tähän  aikaan  merirosvojen  joukossa  oli  neljä 
Fleming-nimistä  ritaria,  jotka  rohkeiden  kaappaustensa 
ja  mieslukuisten  joukkojensa  takia  ovat  tehneet  itsensä 
erikoisesti  tunnetuiksi.  Niinpä  eräs  heistä,  Iivar  Fleming, 
jolla  oli  2  laivaa  ja  60  miestä,  harjoitti  kesällä  1436 
rosvoutta.  Saatuaan  tästä  tiedon  Kaarle  Kristerinpoika 
matkusti  Viipurista  Raaseporiin  ja  kehoitti  Tallinnan 
raatia  liittymään  näitä  merirosvoja  vastaan.  Iivar  Fle¬ 
mingin  pelättyä  ylivoimaa  ei  pystytty  kuitenkaan  mur¬ 
tamaan,  sillä  seuraavana  vuonna  kesäkuun  14.  p:nä 
Kaarle  Kristerinpoika,  joka  silloin  oleskeli  Viipurissa, 
tiedoitti  Tallinnan  raadille,  että  väkivaltaiset  vitaali- 
veljekset  olivat  Flemingien  miehiä  ja  että  heillä  oli  Raa- 
sepori  tukipaikkanaan.  Hän  oli  saanut  tiedon,  että  kaik¬ 
ki  "toverukset”  parhaillaan  olivat  siellä.  Flemingit  oli¬ 
vat  vallanneet  nimittäin  kesäkuussa  1437  linnan.  On  ar¬ 
voitus,  kuinka  tämä  tapahtui.  Otaksuttavasti  se  oli 
käynyt  päinsä  yllätyksen  ja  väkivallan  avulla.  Vali¬ 
tukset  merisissien  riehumisesta  olivat  kai  yhä  lisäänty¬ 
neet,  koska  jo  saman  kuun  26.  p:nä  Kaarle  Kristerin¬ 
poika  lähetti  Tallinnan  raadille  uuden  kirjelmän.  Hän 
oli  nyt  luotettavalta  taholta  saanut  tietoonsa,  että  kaikki 
neljä  Flemingiä  ja  200  miestä  olivat  Raaseporissa.  Tämä 
oli  melkoinen  joukko  siihen  aikaan.  Kaarle  Kristerin¬ 
poika  ehdotti  nyt  kuten  aikaisemminkin  yhteistä  vasta¬ 
rintaa  merirosvoja  vastaan  ja  pyysi  Tallinnan  raatia  lä¬ 
hettämään  miehiä  Pellinkiin,  missä  hän  joukkoineen  lu¬ 
pasi  olla  odottamassa.  Nähtävästi  Viipurin  päällikön 
ja  hansakaupungin  yhteiset  yritykset  onnistuivat  ja  he 
karkottivat  merirosvot  uusmaalaisesta  linnasta,  sillä  elo¬ 
kuun  lopussa  Raasepori  oli  jälleen  hallituksen  vallassa. 

Nyt  tuli  Raaseporin  päälliköksi  taaskin  mahtavan 
Bonde-suvun  jäsen,  Kaarle  Tordinpoika,  Penningbyn  her- 

ra.  Hän  oli  Ruotsin  silloisen  valtionhoitajan  setä.  Vih¬ 
doin  ymmärrettiin,  että  sen,  joka  hallitsi  lääniä  ja  lin¬ 
naa,  piti  myös  vakinaisesti  asua  siellä.  Hänen  läsnä¬ 
olonsa  linnassa  oli  varmasti  useistakin  syistä  tärkeä,  sil¬ 
lä  merisissijoukot,  jotka  saalistivat  Suomenlahdella  ja 
sen  rannikolla,  eivät  vielä  olleet  vähenneet.  Rosvopar- 
tio,  jossa  oli  suomalaisia,  ruotsalaisia  ja  virolaisia,  suun¬ 
tasi  toukokuun  keskivaiheilla  1438,  ryöstöretkellään  Saa¬ 
renmaan  ja  Hiidenmaan  rannikoille,  kulkunsa  Suomen¬ 
kin  saaristoon.  Syksyllä  samana  vuonna  Kaarle  Tordin¬ 
poika  luultavasti  matkusti  pois,  sillä  tällöin  hänen  rei¬ 
pas  vaimonsa  Cecilia,  tanskalaisen  ritarin  Bo  Djuren  ty¬ 
tär,  hallitsi  Raaseporia. 

Keväällä  1439  Kaarle  Tordinpoika  Bonde  on  taas  Raa¬ 
seporissa  varustamassa  linnaa  ja  täydentämässä  sen  am¬ 
musvarastoa,  sillä  Gotlannissa  oleskelevat  kuningas 
Eerik  XIII:  n  lukuisat  sissit  tekivät  yhä  edelleen  Suo¬ 
menlahden  rannikot  vaarallisiksi. 

Toukokuussa  1439  Kaarle  Tordinpoika  matkusti  Tal¬ 
linnaan  ja  kaupunki  otti  hänet  vieraanvaraisesti  vas¬ 
taan.  Matkan  syynä  sanottiin  olevan  pyhiinvaellusret- 
ken  sikäläiseen  birgittalaisluostariin.  Vielä  samana 
vuonna  syksyllä  sattui  omituinen  tapaus.  Lähetti,  joka 
toi  Raaseporin  päälliköltä  Kaarle  Tordinpojalta  Tallin¬ 
naan  kirjeen,  missä  tämä  pyytää  turvaa  itselleen  ja  seu¬ 
rueelleen  kaupunkiin  tehtävän  matkan  ajaksi,  toi  mu¬ 
kanaan  myös  Iivar  Flemingiltä  kirjeen,  joka  oli  päivät¬ 
ty  tämän  aluksella  Uudenmaan  saaristossa.  Kirjelmäs¬ 
sään  merirosvopäällikkö,  joka  pari  kuukautta  aikaisem¬ 
min  oli  vallannut  kaksi  laivaa  Riianlahdella  Ruhnusaa- 
ren  (Runo)  lähellä,  ehdotti,  että  sotatila  hansakaupungin 
kanssa  lopetettaisiin.  Ihmettelyä  herättää,  että  lin- 
nanpäällikkö  ja  merirosvopäällikkö  käyttivät  samaa  lä- 


11 


hettiä.  On  todettu,  että  Kaarle  Tordinpoika  on  ollut 
läheisessä  yhteydessä  syrjäytetyn  kuningas  Eerikin  kans¬ 
sa,  ja  kesäkuussa  1439  katsottiin  linnan  todellisuudessa 
kuuluvan  tälle,  vaikka  Kaarle  Tordinpoika  hallitsikin 
siellä.  Ruotsin  silloinen  valtionhoitaja  Kaarle  Knuutin- 
poika  Bonde  oli  toukokuussa  1440  pakottanut  Kaarle  Tor- 
dinpoikaa  antamaan  lupauksen  Raaseporin  pitämisestä 
valtion  käytössä.  Myöhemmin  hän  kuitenkin  peruutti 


Raaseporin  linna  1500-luvulta  arkkitehti  Scherfbeck’in  ku 
vaarnan  piirroksen  mukaan. 


lupauksensa  ja  piti  linnan  itse.  Samoihin  aikoihin  hän 
solmi  yhteydet  Tallinnaan  entistä  lujemmiksi.  Touko¬ 
kuussa  1441  Kaarle  Tordinpojan  poissaollessa  nähtäväs¬ 
ti  Cecilia-rouva  taas  hoitaa  linnaa.  Tänä  aikana  hän 
tilaa  elintarvikkeita  Tallinnasta  ja  selvittää  välejä  kau¬ 
pungin  kanssa.  Hän  uhraa  yksityiset  korunsakin  linnan 
hyväksi.  On  kuitenkin  luultavaa,  että  Kaarle  Tordin- 

pojan  vielä  samana  kesänä  oli  pakko  jättää  linna.  Pentti 
Martinpoika  sekä  Pietari  Sveninpoika  lienevät  Kaarle 
Tordinpojan  aikana  olleet  Raaseporin  vouteina. 

Heinäkuun  4.  p:nä  1441  Ruotsin  valtaneuvosto  vah¬ 
vistaa  Arbogan  valtiopäivien  päätöksen  sotamarskin  ja 
valtionhoitajan  Kaarle  Knuutinpoika  Bonden  läänityk- 
sistä.  Niihin  luetaan  mm.  Raaseporin  linna.  Ruotsin 
uusi  kuningas  Kristoffer  Baijerilainen  vahvisti  vielä  tä¬ 
män  päätöksen.  Kuitenkin  näytti  kohtalo  määräävän, 
ettei  Raasepori  vielä  tulisi  Kaarle  Knuutinpojan  haltuun. 
Vanha  valtakunnandrotsi  ja  Viipurin  linnan  käskynhal¬ 
tija  Krister  Niilonpoika  uudisti  vielä  kerran  aikaisem¬ 
mat  vaatimuksensa  Raaseporiin.  Ja  niin  vasta  lokakuun 
9.  p:nä  1445  Kaarle  Knuutinpoika  Bonde  sai  linnan  hal¬ 
tuunsa.  Toistaiseksi  hän  asui  kuitenkin  Viipurin  lin¬ 
nassa  ja  lienee  tänä  aikana  vain  hyvin  harvoin  käynyt 
Raaseporissa. 

Kuningas  Kristofferin  kuoleman  jälkeen  Kaarle  Knuu¬ 
tinpoika  palasi  takaisin  Tukholmaan  toukokuussa  1448 
komean  ritari-  ja  palvelijajoukun  seuraamana.  Entisen 
valtionhoitajan  saavuttama  kansansuosio  kasvoi  jälleen 
ja  jo  seuraavassa  kuussa  hänet  valittiin  Ruotsin  kunin¬ 
kaaksi.  Kaarle  Knuutinpoika  Bonden  noustua  v.  1448 
Kaarle  Villinä  Ruotsin  valtaistuimelle  jätti  hän  Raase¬ 
porin  Gregori  Matinpoika  Liljen  hoitoon.  Tämä  oli  siitä 
tilivelvollinen. 

Kesällä  1452  Filpus  Iivarinpoika  Brödtorpista  toimi 
Raaseporin  päällikkönä.  Luultavasti  linna  ei  hänellä¬ 
kään  ollut  läänityksenä,  vaan  hän  oli  siitä  kuninkaalle 
tilivelvollinen.  Filpus  Iivarinpoika  katoaa  linnasta  v. 
1457,  eli  samaan  aikaan  kuin  kuningas  arkkipiispa  Jöns 
Pentinpojan  kapinassa  pakotettiin  luopumaan  kruunus¬ 
taan  ja  pakenemaan  Danzigiin.  Kristian  Oldenburgilai- 

nen  tuli  nyt  Ruotsin  kuninkaaksi  ja  hän  palkitsi  läänityk- 
sin  kaikki  vallankaappausta  avustaneet  suurmiehet.  Eskil 
Iisakinpoika  Baner  nimitettiin  silloin  Raaseporin  päälli¬ 
köksi  ja  hän  otti  osaa  jo  syksyllä  1457  pidettyihin  läänin- 
käräjiin.  Baner  ei  kuitenkaan  saanut  käyttää  Raaseporin 
läänin  veroja  rajoituksitta.  Linnan  päällikkönä  hän  lienee 
ollut  vielä  v.  1463. 

Noustuaan  v.  1464  toisen  kerran  Ruotsin  valtaistui¬ 
melle  kuningas  Kaarle  VIII  Knuutinpoika  joutui  taas 
seuraavana  vuonna  vallanhaluisten  suurmiesten  karkot¬ 
tamaksi,  jotka  kuitenkin  uudelleen  lupasivat  hänelle  mm. 


Linna  lännestä  päin. 

elinkautiseksi  läänitykseksi  Raaseporin.  Eerik  Akselin- 
poika  Tottin  piti  luovuttaa  linna  suoraan  hänelle.  Kui¬ 
tenkin  tämä  vei  vielä  vähän  aikaa,  sillä  Turun  piispa 
Kurt  Bitz  oli  saanut  linnan  palkkiona  Eskil  Banerin 
luovuttua  siitä. 

Syksyllä  1465  Kaarle  Knuutinpoika  vihdoinkin  saattoi 
muuttaa  Raaseporin  linnaan,  missä  hän  vietti  kaksi  seu- 
raavaa  elinvuottaan.  Näiden  onnettomuuksien  ja  petty¬ 
mysten  jälkeen  ”lntn  tunsi  itsensä  alakuloiseksi,  masentu¬ 

neeksi  ja  surulliseksi”,  kertoo  keskiajan  riimikronikka. 
Nyt  koittava  aika  oli  Raaseporille  joka  tapauksessa  suu- 
ruudenaikaa.  Ei  koskaan  aikaisemmin  eikä  myöhemmin 
ole  linna  ollut  kuninkaan  asuinpaikkana.  Vaikka  Kaarle 
Knuutinpojalla  ei  ollut  varoja  eikä  hän  tahtonut  pitää 
loistavaa  hovia  komeine  juhlineen,  on  kuitenkin  luulta¬ 
vaa,  että  siellä  esiintyi  ylellisyyttä  ja  prameutta,  mitä 
ei  koskaan  aikaisemmin  oltu  nähty  Uudenmaan  rannik- 
kolinnassa. 

Tullessaan  Raaseporiin  Kaarle  Knuutinpoika  oli  jo  toi¬ 
sen  kerran  leski.  Täällä  hän  rakastui  Kristiina  Abra- 
hamintyttäreen,  jonka  isä  näyttää  toimineen  Raaseporin 
voutina  kuninkaan  oleskellessa  siellä.  Kristiina  lienee 
ollut  harvinaisen  kaunis  ja  häntä  kutsuttiin  "Raaseporin 
ruusuksi”.  Hän  lahjoitti  kruunatulle  rakastajalleen  kak¬ 
si  lasta,  pojan  ja  tyttären.  V.  1470  Tukholmassa  kuolin¬ 
vuotenaan  oleva  kuningas  ja  Kristiina  vihittiin  avioliit¬ 
toon. 

Hallitessaan  Raaseporia  Kaarle  Knuutinpoika  suoritti 
useimmiten  itse  linnanherralle  kuuluvat  tehtävät.  Hä¬ 
nellä  oli  tapana  henkilökohtaisesti  olla  käräjillä  läsnä 
ja  hän  noudatti  hyvin  tarkoin  lakia.  V.  1467  hän  sai 
kehoituksen  saapua  Ruotsiin  vastaanottamaan  kolman¬ 
nen  kerran  kruunun  ja  samana  vuonna  marraskuun  12. 
p:nä  hän  matkusti  Tukholmaan. 

Kuninkaan  lähdettyä  luultavasti  joku  vouti  hoiti  aluk¬ 
si  Raaseporia.  Sittemmin  tuli  linnanpäälliköksi  arvokas, 
tanskalaissukuinen  mies,  Laurens  Akselinpoika  Tott.  Hä¬ 
nen  veljensä  oli  valtionhoitaja  Eerik  Akselinpoika  Tott, 
joka  mm.  perusti  Olavinlinnan.  Hänen  aikanaan  Jeppe 
Olavinpoika,  Olavi  Niilonpoika  sekä  Hakan  Björninpoika 
olivat  linnan  vouteina. 

Laurens  Akselinpoika  kuoli  keväällä  1483.  Nyt  hä- 

nen  veljensä  Iivar  Akselinpoika  Tott  sai  linnan  hoitoon¬ 
sa  Ruotsin  silloiselta  valtionhoitajalta  Sten  Sture  van¬ 
hemmalta.  Kuitenkin  linnanpäällikön  Laurens  Akselin- 
pojan  leski  Katariina  Eerikintytär  Nipertz  hoiti  tällöin 
linnaa. 

Iivar  Akselinpoika  Tott  tuli  sittemmin  eristyneisyyten¬ 
sä  ja  omavaltaisuutensa  takia  yhä  vaarallisemmaksi 
valtiolle,  minkä  vuoksi  valtionhoitaja  Sten  Sture  van¬ 
hemman  oli  pakko  kukistaa  hänet.  Sten  Sture  antoi  sit¬ 
temmin  mm.  Viipurin  puolustajana  kuuluisaksi  tulleelle 
Knut  Posselle  käskyn  valloittaa  Raaseporin  linna.  Sitä 
piiritettiin  v.  1487  ja  Katariina-rouvan  oli  pian  pakko 
luovuttaa  linna. 

Vuotta  myöhemmin,  heinäkuun  30.  p:nä  1488,  solmit¬ 
tiin  Raaseporin  Prästholmassa  välirauha  Ruotsin  valta¬ 
kunnan  ja  Liivinmaan  ritariston  välillä.  Tällöin  poh¬ 
dittiin  mm.  liittoa  Venäjää  vastaan.  V.  1490  Sten  Sture 
vanhempi  piti  täällä  mainitun  ritariston  kanssa  uuden 
kokouksen  yhteisistä  asioista.  Ei  ole  tunnettua,  kuka 
piirityksen  jälkeen  lähinnä  seuraavana  vuonna  omisti 
linnan.  Maunu  Tuurenpoika  mainitaan  v.  1488  sen 
päällikkönä. 

V.  1490  oli  Raaseporissa  taaskin  uusi  päällikkö,  Tön- 
nc  Eerikinpoika  Tott,  edellä  mainittujen  Akselinpoikien 
veljenpoika  ja  tanskalaisen  valtaneuvoksen  Äke  Akselin¬ 
poika  Tottin  pojanpoika.  Tönne  Eerikinpojan  vaimo 
Kaarina  oli  Viipurin  linnan  käskynhaltijan  Eerik  Tuu¬ 
renpoika  Bjelken  tytär.  Tönne  Eerikinpoika  Tottin  pääl¬ 
likkyyden  aikana  vahvistettiin  ja  varustettiin  Raaseporia 
tuomalla  sinne  elintarpeita,  ammuksia  ja  lisämiehistöä. 
Lokakuussa  1497  luovuttuaan  valtionhoitajan  virasta  Sten 
Sture  vanhempi  sai  kuningas  Hannulta  läänityksenä  mm. 
koko  Suomen.  Tästä  ei  Raaseporin  asema  kuitenkaan 

muuttunut,  vaan  Tönne  Eerikinpoika  jäi  linnan  päällik¬ 
könä  paikalleen.  Samoin  Raaseporin  hallinto  pysyi 
muuttumattomana  silloinkin,  kun  Sten  Sture  vanhempi 


Lounais-portti. 


valittiin  toisen  kerran  valtionhoitajaksi.  Sten  Sture  van¬ 
hemman  kuoltua  v.  1503  Tönne  Eerikinpoika  jäi  edel- 

leenkin  Raaseporiin  ja  maaliskuun  5.  p:nä  1504  hän  pyy¬ 
si  uudelleen  valtionhoitajalta  Svante  Niilonpoika  Stu- 
relta  saada  pitää  läänityksensä.  Tämä  myönnetyinkin 
hänelle  ”suopeamielisestä  uskollisuudesta  ja  palvelukses¬ 
ta”  Ruotsin  valtakuntaa  kohtaan.  Svante  Niilonpoika 
Sture  sai  kuitenkin  itse  v.  1505  Raaseporin  läänityksenä. 
Täten  peruutettiin  Tönne  Eerikinpojan  linnan  läänitys- 
kirja,  vaikka  hän  jäikin  sinne  päälliköksi. 

Nyt  seurasi  vaikeita  aikoja.  Tanska-Norjan  kuningas 
Hannu,  joka  oli  karkoitettu  Ruotsista,  ryhtyi  sotaan  val- 
loittaakseen  Ruotsin  uudelleen.  Sotatapahtumat  koski¬ 
vat  tuntuvasti  myös  Suomen  etelärannikkoa.  Tänä  myrs¬ 
kyisenä  aikana  Tönne  Eerikinpoika  suoritti  rehellisesti 
ja  valppaasti  velvollisuutensa  valtiota  kohtaan.  Kesäl¬ 
lä  1506  hän  tiedoitti  Svante  Niilonpoika  Sturelle  lukuis¬ 
ten  tanskalaisten  kaappauslaivojen  tehneen  suurta  va¬ 
hinkoa,  ottaneen  talonpoikia  vangiksi  sekä  ryöstäneen 
aluksia  ja  tavaroita.  Lisäksi  hän  ilmoitti  Tallinnassa 
liikkuvan  sellaisen  huhun,  että  Tanskassa  suunniteltiin 
hyökkäystä  Suomea  vastaan.  Tämä  piti  paikkansa  si¬ 
käli,  että  jo  seuraavana  kesänä  tanskalainen  laivasto 
oleskeli  pitkän  aikaa  Tallinnan  ulkopuolella  uhaten  siel¬ 
tä  käsin  rannikkoseutuja  sodalla,  sekä  kaapaten  useita 
Raaseporin  lääniin  kuuluvia  aluksia.  Samana  vuonna, 
toisin  sanoen  1507,  Severin  Norby  pakkoverotti  Ahve¬ 
nanmaata  ja  valloitti  Kastelholman  linnan.  Seuraavana 
kesänä  tanskalainen  laivasto  liikkui  jälleen  Suomenlah¬ 
della  aiheuttaen  suuria  vahinkoja  rannikkoseuduillemme. 
Elokuussa  poltettiin  Porvoon  kaupunki  ja  useita  sen  lä¬ 
hellä  olevia  aateliskartanoita,  sekä  hävitettiin  Raaseporin 
saaristoa.  Sodan  kohtalokkain  oli  Suomelle  vuosi  1509. 
Elokuussa  Otto  Rud  valloitti  Turun  kaupungin,  jota  vau¬ 
rioitettiin  pahoin.  Tämän  jälkeen  tanskalaiset  suuntasi- 

vat  kulkunsa  itään  ryöstäen  mm.  Inkoon  kirkon  ja  pap¬ 
pilan.  Kun  toinen  osa  heidän  laivastoaan  majaili  Raa¬ 
seporin  saaristossa,  niin  toinen  osa  vaani  Naissaaren  luo¬ 
na  merenkulkijoita.  Pitkällinen  sotatila  päättyi  kuiten¬ 
kin  samana  kesänä  Kööpenhaminan  rauhanteossa. 

V.  1512  Svante  Niilonpoika  Sture  kuoli  ja  valtionhoi¬ 
tajaksi  tuli  hänen  poikansa  Sten  Sture  nuorempi.  To¬ 
disteena  hänen  Tönne  Eerikinpoika  Tottia  kohtaan  tun¬ 
temastaan  luottamuksesta  oli,  että  tämä  sai  Sten  Sture 
nuoremman  puolesta  ottaa  vastaan  Raaseporin  ja  Vii¬ 
purin  lääneissä  rahvaan  uskollisuuden  ja  kuuliaisuuden 
valat.  V.  1513  nimitettiin  Tönne  Eerikinpoika  Viipurin 
ja  Olavinlinnan  päälliköksi. 

Lokakuussa  1513  Raaseporin  päälliköksi  tuli  Krister 
Klaunpoika  Horn.  Hän  oli  laamanni  Klaus  Henrikin- 
poika  Hornin  poika.  Vähän  ennen  Krister  Klaunpojan 
päällikkyyttä  oli  ilmennyt  uppiniskaisuutta  veronkannos¬ 
sa,  jonka  laamanni  ja  Raaseporin  tilapäinen  vouti  Hen¬ 
rik  Steninpoika  olivat  yrittäneet  toimittaa.  Nämä  eri¬ 
puraisuudet  lakkasivat  kuitenkin  uuden  päällikön  astues¬ 
sa  virkaan.  Jo  v.  1515  Krister  Klaunpoika  siirtyi  käs¬ 
kynhaltijana  Turun  linnaan,  jolloin  Raasepori  sai  uuden 
päällikön. 

Niilo  Eskilinpoika  Banerista  tuli  nyt  Raaseporin  her¬ 
ra.  Hän  oli  aikaisemmin  mainitun  Eskil  Iisakinpoika 
Banerin  poika.  Varmaa  on,  että  hän  asui  linnassa  vielä 
v.  1517.  Tänä  syksynä  Tanskan  kuningas  Kristian  II:  n 
laivat  pakko  verottivat  valtakunnan  rannikoita,  jolloin 
myös  ryöstettiin  Uudenmaan  saaristoa.  Milloin  Niilo 
Eskilinpoika  jätti  Raaseporin,  ei  tiedetä,  eikä  myöskään 
sitä,  kuka  toimi  linnan  päällikkönä  piispa  Hemming 
Gadd’in  v.  1520  pakottaessa  linnanhaltijan  luovuttamaan 
linnan  kuningas  Kristian  II:  lie. 

Raaseporin  uusi  tanskalainen  päällikkö  oli  nimeltään 
Tile  Gislenpoika  eli  ”Gissel”  (ruoska).  Jo  heti  pääl¬ 
likkyytensä  alussa  hän  joutui  suorittamaan  linnassa  ve- 
rityön.  Kuningas  Kristian  II  oli  nimittäin  tuominnut 
Niilo  Eskilinpojan  ja  Hemming  Gaddin  kuolemaan,  ja 
heidät  mestattiin  Raaseporissa  joulukuussa  1520.  Lin¬ 
nan  pohjoispuolella  oleva  pieni  kumpu  osoittaa  tämän 
kaamean  teon  tapahtumapaikan. 


Keskustorni  kaakosta  katsoen. 


Kun  Kustaa  Vaasa  elokuussa  1523  lähetti  Eerik  ja  li- 
var  Flemingin  johtaman  sotajoukon  Suomeen  murskaa¬ 
maan  perinpohjin  täällä  olevan  vihollisvallan,  oli  Raase- 
pori,  kuten  muutkin  linnat  maassamme,  vielä  tanskalais¬ 
ten  hallussa.  Ruotsalaiset  piirittivät  kuitenkin  linnaa, 
jota  sen  haltijat  urhoollisesti  puolustivat. 

Lokakuun  lopussa  1523  kaikki  Suomen  linnat  olivat 
Kustaa  Vaasan  käsissä,  Raaseporikin.  Piirityksen  ai¬ 
kana  oli  taisteltu  tulisesti  linnan  kärsiessä  tällöin  paho¬ 
ja  vaurioita.  Sodan  loputtua  Raasepori  oli  niin  hävitet¬ 
ty,  ettei  siinä  voinut  asua  ilman  perinpohjaista  korjausta. 

Aluksi  määrättiin  eräs  Lasse  Kurke  voudiksi  Raase¬ 
porin  lääniin.  Linnaa  ei  kuitenkaan  voitu  käyttää  asun¬ 
tona,  minkä  takia  hän  joutui  asumaan  Raaseporin  "lato- 
kartanossa”.  Tämä  kartanolaitos  oli  kai  ollut  olemassa 
jo  melko  kauan  ja  sen  tehtävänä  oli  taloudellisesti  hoi¬ 
taa  linnaan  suoranaisesti  kuuluvat  maat. 

-  V.  1524  tuli  Raaseporin  läänin  haltijaksi  Niilo  Grabbe. 
Nimitys  annettiin  palkkioksi  siitä  rohkeasta  sissisodasta, 
mitä  hän  pienillä  saaristolaivoillaan  oli  käynyt  tanska¬ 
laisia  vastaan,  jolloin  hän  mm.  oli  hyökännyt  Raasepo¬ 
rin  linnan  ja  Porvoon  kuninkaankartanon  kimppuun.  Nii¬ 
lo  Grabben,  niinkuin  hänen  edeltäjänsäkin,  oli  asuttava 
Raaseporin  kartanossa,  vaikka  sekin  lienee  ollut  yhtä  huo¬ 
nossa  kunnossa  kuin  linna.  Nähtävästi  hän  on  ehdottanut, 
että  kartano  jälleenrakennettaisiin,  koska  Kustaa  Vaasa 
toukokuun  31:ntenä  1525  päivätyssä  kirjeessään  vastaa, 
ettei  Niilo  Grabbe  rakentaisi  sitä  vanhan  linnan  viereen, 
vaan  Tammisaareen,  joka  olisi  edullisempi  paikka  meren¬ 
kululle.  Kuningas  lisää  vielä,  että  puolustusmahdolli- 
suudet  tulisi  ottaa  huomioon  uutta  kartanoa  rakennettaes¬ 
sa.  Kustaa  Vaasan  mielenkiinto  kas  voi  tätä  kartanon 
perustamisaietta  kohtaan  ja  pari  vuotta  myöhemmin  hän 
alkoi  rakennuttaa  Tammisaareen  linnaa,  jonka  turvissa 
hän  toivoi  nousevan  kauppakaupungin. 

V.  1528  Niilo  Grabbe  sai  jättää  paikkansa  Raaseporin 
läänin  päällikkönä.  Kohta  tämän  jälkeen  hän  sai  lää- 
nityksenä  Vihdin  pitäjän;  myöhemmin  hänestä  tuli  Vii¬ 
purin  linnan  käskynhaltija.  Niilo  Grabbe  kuoli  v.  1549 
ja  hänet  haudattiin  Karjaan  kirkkoon. 

Valtaneuvos  Eerik  Fleming  sai  Niilo  Grabben  jälkeen 
Raaseporin  läänityksenä.  Vaikka  hän  olikin  itsekäs  ja 
omavaltainen,  esiintyi  hän  kuitenkin  niin  järkevästi  ja 
taitavasti,  ettei  Kustaa  Vaasa  tahtonut  luopua  hänestä. 

Sitäpaitsi  hän  oli  kuninkaalle  hyvin  uskollinen,  mutta 
häikäilemätön  läänin  talonpoikia  kohtaan.  Eerik  Fle¬ 
ming  oli  naimisissa  Hebbla  Sparren  kanssa  ja  oleskeli 
enimmäkseen  omistamassaan  Suitian  kartanossa  Siun¬ 
tiossa.  Useat  hänen  kirjelmänsä  näiltä  vuosilta  ovatkin 
täällä  päivätyt.  Eerik  Flemingin  päällikkyyden  ajan 
alkupuolella  läänin  talonpojat  lähettivät  v.  1529  kunin¬ 
kaan  luokse  lähetystön,  joka  esitti  valituksia  päällikön 
menettelytavoista.  He  selittivät  kuninkaalle,  kuinka 
Eerik  Fleming  rasitti  ja  kiusasi  heitä  laittomilla  veroilla, 
majoituksilla  ja  kyydityksillä  sekä  ajoi  heidät  pois  hei¬ 
dän  perintötiloiltaan  ja  konnuiltaan.  Sitäpaitsi  hänellä 
oli  tapana  laittomasti  sitoa  heitä  köysiin.  Lääninher- 
raansa  ja  tämän  palvelijoita  peläten  muutamat  talonpo¬ 
jat  olivat  lymynneet  metsissä  koko  talven.  Kustaa  Vaa¬ 
sa  nuhteli  Flemingiä  ankarasti  näiden  valitusten  johdos¬ 
ta  ja  uhkasi  ottaa  häneltä  läänityksen. 

Kesällä  v.  1530  kuningas  vieraili  Raaseporissa.  Tällöin 
asetettiin  Niilo  Boije  voudiksi  lääniin  nähtävästi  ennen¬ 
kaikkea  hallinnollisten  asioitten  hoitamista  varten.  Näyt¬ 
tää  siltä,  että  kuningas  tämän  vierailun  aikana  olisikin 
päätynyt  ajatukseen,  että  Raaseporin  linnan  kunnostami¬ 
nen  tulisi  halvemmaksi  kuin  uuden  linnan  rakentaminen 
Tammisaareen.  Selvää  on,  että  Raaseporia  on  korjattu 
1530-luvulla,  ja  kun  linna  v.  1540  sai  uuden  voudin,  oli  se 
täydellisesti  asuttavassa  kunnossa.  1530-luvun  alussa  al¬ 
kaa  myös  Eerik  Fleming  nimittää  itseään  Raaseporin 
linnan  päälliköksi.  Samaan  aikaan  näyttä  linnassa  asu¬ 
neen  alivuoteja,  kirjureita  ja  pieni  määrä  sotamiehiä. 

Valtiomiehenä  Eerik  Fleming  teki  kuninkaalleen  ja  val¬ 
takunnalle  suuria  palveluksia.  Hänen  suurin  elämän¬ 
työnsä  ei  kuitenkaan  kuulu  Raaseporin  historiaan.  Saa¬ 
dessaan  linnoituksen  hän  oli  valtaneuvos,  myöhemmin 

hänet  lyötiin  ritariksi.  Sitäpaitsi  hän  oli  Etelä-Suomen 
laamannikunnan  laamanni,  sekä  kahteen  eri  otteeseen 
Ruotsin  laivaston  amiraali. 


Raaseporin  linna  palautettiin  kruunulle  v.  1540,  ja 
täten  alkoi  uusi  vaihe  sen  historiassa.  Eerik  Flemingin 
piti  jättää  linna  vouti  Hannu  Jönsinpojalle,  joka  oli  ti¬ 
livelvollinen  kuninkaalle.  V.  1540  linnassa  oli  seuraa¬ 
vanlainen  henkilökunta:  alivouti  ja  kirjuri,  16  sotamiestä, 
kellaripalvelija,  valjastaja,  tynnyrintekijä,  kokki,  pursi¬ 
mies  ja  saarivouti.  Viimeksimainitun  tehtäviin  kuului 
saariston  valvonta  ja  laittoman  merenkulun  estäminen. 
Tämän  henkilökunnan  ohella  oli  siellä  kolmattakymmen¬ 
tä  muuta  palvelijaa:  navettarenkejä,  kalastajia,  teuras¬ 
tajia,  juomanpanijoita,  leipojanaisia,  palvelijattapa, 
karjakoita  jne. 

Hannu  Jönsinpojan  aikana  rakennettiin  kruunun  tar¬ 
vetta  varten  myös  suurehko  laiva.  Otaksuttavasti  Han¬ 
nu  Jönsinpoika  oli  huolimaton  tilien  ja  tilan  hoidossa,  sil¬ 
lä  kiireellisenä  elonkorjuuaikana  v.  1541  määrättiin  uusi 
vouti  hänen  paikalleen. 

Linnan  ja  läänin  uudeksi  voudiksi  tuli  Arvid  Olavin- 
poika  Stälarm.  Hän  sai  linnassa  heti  aikaan  paremman 
järjestyksen  ja  hän  hoiti  tilit  paljon  tarkemmin  kuin  Han¬ 
nu  Jönsinpoika.  V.  1534  lienee  linnalla  ollut  oma  kap¬ 
palaisena,  herra  Knuut.  Samana  vuonna  tehtiin  linnassa 
joitakin  parannuksia.  Kattojen  korjauksiin  käytettiin 
5.325  tuohilevyä;  herrojen  ja  rouvien  huoneisiin  pantiin 
yhteensä  viisi  lasi-ikkunaa.  Arvid  Olavinpojan  täytyi 
myös  suorittaa  retki  saaristoon  ahdistaakseen  meriros¬ 
voja.  Alituiset  kahakat  venäläisten  kanssa  valtakun¬ 
nan  itärajalla  aiheuttivat  sen,  että  v.  1545  ryhdyttiin  taas 

kaikissa  Suomen  linnoituksissa  puolustustoimenpiteisiin. 
Sinä  vuonna  Kustaa  Vaasa  lähetti  kirjelmän,  missä  hän 
huomautti,  että  aikaisemmin  oli  ollut  tapana  sodan  ja 
onnettomuuksien  sattuessa  jakaa  linnasta  aseita  nuorille, 
voimakkaille  ja  taitaville  rahvaanmiehille.  Sen  takia  hän 
antoi  linnoille  ja  kuninkaankartanoille  käskyn  valmis¬ 
taa  ja  kunnostaa  aseita.  Niinpä  Raaseporissa  valmistet¬ 
tiin  472  keihäänkärkeä,  600  nuolenkärkeä  ja  7  lyhyttä 
tykkiä.  V.  1545  kuului  linnan  miehistöön  15  sotamiestä 
ja  35  nostomiestä. 

Syksyllä  1547  Raasepori  sai  Mikonpäivän  aikaan  jäl¬ 
leen  uuden  voudin,  Pietari  Svensken.  Tämä  mies  tuli 
myöhemmin,  Raaseporin  jätettyään,  "sotaeverstiksi".  Hä¬ 
nen  ajaltaan  mainitaan  erikoinen  suutarintupa,  mutta  ei 
mitään  muuta  erikoista.  Ainoastaan  vähäisiä  katonkor- 
jauksia  ym.  suoritettiin.  Mainittakoon,  että  kullattu 
kalkki  ja  äylättilautanen,  jotka  otaksuttavasti  olivat  jäl¬ 
jellä  linnan  aikaisemmalta  loistoajalta,  lähetettiin  v.  1548 
Tukholman  linnaan  kuninkaan  verokamariin.  Useita 
ryijyjä,  sänky  vaatteita,  iso  palttinapakka  ym.  vietiin  si¬ 
täpaitsi  Mälarin  rannalla  olevaan  kuninkaankartanoon. 
Pietari  Svenske  oli  Raaseporin  voutina  v:n  1550  loppuun. 
Sinä  vuonna  linnalla  oli  taas  oma  kappalaisensa,  herra 
Juhana.  Erikoinen  latokartanonvouti  hoiti  tähän  aikaan 
yhä  vielä  "latokartanoa”,  ja  jyrkkä  ero  vallitsi  esim. 
linnan  "voudinpöydän"  ja  latokartanon  "palkollistenpöy- 
dän”  välillä.  Mainitaan,  että  voudinpöydässä  v.  1549 
käytettiin  1.400  kynttilää,  kun  palkollistenpöytä  sensi¬ 
jaan  sai  tyytyä  39  kynttilään  ja  muuten  polttaa  pä¬ 
rettä.  Pietari  Svensken  jälkeen  tuli  Pentti  Jensinpoika 
Raaseporin  voudiksi.  Tämä  mies  käytti  lisäksi  ”Kirj  ii¬ 
ri  ”-nimeä.  Ehkä  hän  aikaisemmin  oli  palvellut  kirjurina 
jossakin  kruunun  linnassa. 

Pietari  Svensken  aikana  huomattiin  jo  Raaseporin 
merkityksen  vähenevän,  ja  Pentti  Jensinpojan  ollessa  en¬ 
simmäistä  vuotta  vuotina,  osoittautui  tämä  ilmeiseksi.  V. 
1551  linnan  irtaimisto  alkoi  nimittäin  yhä  enemmän  ha¬ 
jaantua.  Tähän  oli  syynä,  että  samana  vuonna  Kustaa 
Vaasa  rakennutti  vuotta  aikaisemmin  Vantaanjoen  suul¬ 
le  perustetun  Helsingin  kaupungin  läheisyyteen  Helsingin 
kuninkaankartanon.  Tammikuun  17.  p:nä  1551  lähe¬ 
tettiin  Raaseporista  suurehko  tavaramäärä  Helsingin  ku¬ 
ninkaankartanon  voudille,  ratsumestari  Eerik  Spärelle. 
Tämä  lähetys  käsitti  mm.  ryijyjä,  vuodevaatteita,  patjo¬ 
ja,  rautakalujä,  sepäntyökaluja,  kaksi  "saaristovenettä", 
reen,  oluttynnyrin,  tynnyreitä  ym.  Seuraavana  vuonna 
siirrettiin  sinne  linnan  lähellä  oleva  puukappeli,  missä 
aikaisemmin  oli  pidetty  jumalanpalveluksia.  Raaseporin 
läänin  talonpoikien  päivätyötkin  tehtiin  nyt  melkein  ko¬ 
konaan  Helsingin  kuninkaankartanoa  varten. 

Raaseporin  historia  päättyy  v.  1553.  Tämän  jälkeen 
Raaseporin  nimi  häviää  asiakirjoista  ja  vanha  linna  jää 
rappioitumaan.  Sen  viimeisenä  voutina  oli  Eerik  Späre. 
Myöhemmin  raivonnut  tulipalo  tuhosi  linnan  perusteel¬ 
lisesti. 

Lääninhallinto  sijoitettiin  Helsinkiin,  ja  Raasepori  eli 
"latokartano”,  joka  sijaitsi  samassa  paikassa  kuin  ny¬ 
kyinen  Raaseporin  kartano,  muutettiin  tavalliseksi  kunin¬ 
kaankartanoksi.  "Kartanoläänikauden"  alkaessa  v.  1555 
Raaseporin  kartano  sai  taas  oman  voudin  kartanoläänin 
hoitamista  varten.  Kuninkaankartanoon  sijoitettu  hallin¬ 
to  siirrettiin  kuitenkin  v.  1559  Tammisaareen. 

Raaseporilla  ei  kenties  ole  ollut  niin  huomattavaa  mer¬ 
kitystä  kuin  maamme  suurilla  linnoilla.  Sillä  on  kuiten¬ 
kin  ollut  loistoaikansa  ollessaan  tämän  maankolkan  hal¬ 
linnon  sijaintipaikkana  ja  ainoana  itsenäisten  lääninher- 

rojen  ja  kruunun  käskynalaisten  voutien  johtamana  lin¬ 
nana  länsi-Uudellamaalla.  Kuten  edellisestä  on  käynyt 
selville,  linna  on  sitäpaitsi  ollut  Itämeren  kaupunkeihin, 
etupäässä  Tallinnaan  johtaneiden  sangen  vilkkaiden  kaup- 
payhteyksien  tukikohtana.  Näemme  siis,  että  monet  mah- 
timiehet  ovat  isännöineet  Raaseporissa  ja  tämä  johtui  etu¬ 
päässä  siitä,  että  jo  vanhastaan  viljelty  ja  satoisa  seutu 
antoi  linnanherroille  runsaat  tulot.  Raasepori  joutui 
päälliköittensä  kautta  alituisesti  suurten  tapahtumien 
kohteeksi,  ja  siten  myös  melkoinen  osa  maamme  keski¬ 
aikaisista  kohtaloista  kuvastuu  linnan  historiassa. 

LINNANRAUNIOT 


Viime  vuosisadan  lopulla  Muinaistieteellinen  toimi¬ 
kunta  suoritti  Raaseporin  kunnostamisen.  Asiasta  neuvo¬ 
teltiin  moneen  kertaan  ja  tuloksena  oli,  että  linnanrau- 
niot  korjattiin  ensimmäisen  kerran  v.  1890.  Tähän  ai¬ 
kaan  linna  oli  paksun  sorapeitteen  täyttämä,  niin  että 
melkein  koko  pohjakerros  oli  piilossa.  Samoin  linnan 
alueella  vallihaudan  sisäpuolella  kasvoi  tiheä  ja  hoita¬ 
maton  metsä.  Ensimmäisen  korjauksen  yhteydessä  pois¬ 
tettiin  pohjakerroksessa  ollut  sora  ja  kaadettiin  metsä, 
jotteivät  puunjuuret  hajoittaisi  enää  muureja.  Näitä 
töitä  johti  arkkitehti  M.  Schjerfbeck.  Kolme  vuotta 
myöhemmin  suoritettiin  arkkitehti  A.  Schulmanin  joh¬ 
dolla  restauroimistöitä.  Senjälkeen  on  tehty  ainoastaan 
pienehköjä  korjauksia,  kuten  saumausta  ym.,  ja  vasta 
v.  1938  suoritettiin  linnanraunioiden  perusteellinen  kor¬ 
jaus. 

Linnan  rakennushistoria  jakautuu  kahteen  eri  kauteen, 
vanhempaan  ja  nuorempaan.  Linnan  vanha  osa  on  ra¬ 
kennettu  kiilaamattomista  luonnonkivistä  ja  paikoin  tiilis¬ 
tä.  Tämä  osa  on  nähtävästi  ollut  kehämuurina,  mutta 
se  on  ollut  ainoastaan  noin  puolet  nykyisestä  korkeu¬ 
destaan.  Sitäpaitsi  on  ollut  ehkä  vain  kaksikerroksinen 
keskustorni  sekä  lisäksi  kaksi  harmaakivistä  huonetta. 

Muut  rakennukset  lienevät  olleet  puusta.  Linnan  uusi 
osa  eroaa  vanhasta  siinä,  että  kivilohkareet  ovat  hakat¬ 
tuja  ja  niiden  pinnat  näin  ollen  tasaisia.  Saumat  ovat 
myöskin  pienempiä  ja  kiilattuja  kivenpalasilla.  Bo  Jo- 
ninpoika  Grip’in  aikana,  eli  1370 — 80-luvuilla  lienee  ra¬ 
kennettu  kaksi  kerrosta  lisää,  sekä  tehty  muita  isohkoja 
rakennus-  ja  korjaustöitä,  kuitenkin  niin  että  vanha  poh¬ 
jakaava  säilyi. 


Raaseporin  linna  ennen  kunnostamista.  Valokuva  Kansallis¬ 
museossa  olevasta  taulusta. 

Linnanrauniot  voidaan  jakaa  viiteen  pääosaan.  Pyöreä 
torni  ja  kehämuuri  sekä  muurin  sisäpuolella  olevat  lin¬ 
nan  rakennukset  muodostavat  varsinaisen  linnan.  Sen 
ikäpuolella  kulkeva  muuri  muodostaa  itäisen  esilinnan. 
Äskenmainitun  muurin  jatko  taasen  muodostaa  kaak¬ 
koisen  esilinnan ,  jossa  aikoinaan  on  ollut  torni.  Eteläi - 
nen  esilinna  lienee  sijainnut  linnan  mäen  etelärinteellä. 
Tämän  muurin  jäännöksenä  näkyy  vielä  linnan  lounais¬ 

kulmasta  työntyvä  uloke.  Muurin  sisäpuolella  on  myös¬ 
kin  suurehko  uuninjäännös  (c).  Sitten  on  vielä  ulko- 
varustuksia ,  joihin  on  kuulunut  vallihautoja  paalut uksi- 
neen. 

Tultuamme  linnaan  joudumme  ensiksi  kulkemaan  ete¬ 
läisen  linnanpihan  muurin  (a)  jäännösten  ohitse,  jonka 
jälkeen  käännymme  kaakkoisen  esilinnan  sisäänkäytä- 
vään  (e).  Tällöin  kuljemme  kahden  huoneen  jäännösten 
(b  ja  d)  ohi,  jotka  ovat  ehkä  olleet  talousrakennuksia. 
Astumme  kaakkoiseen  linnanpihaan  portista  (e),  joka 
on  voitu  sulkea  puomilla.  Tätä  sisäänkäytävää  ja  muu¬ 
ria  on  torni  (f)  todennäköisesti  suojannut.  Tämän  jäl¬ 
keen  astumme  portista  (h)  itäiseen  linnanpihaan.  Sei¬ 
nässä  vasemmalla  avautuvat  kierreportaat  luultavasti 
johtivat  portin  yläpuolella  olevaan  jonkinlaiseen  suojaan 
tai  torniin  (i),  jonka  alla  sijaitsi  kellari.  Kahden  vii¬ 
memainitun  linnanpihan  kehämuurissa  lienee  ollut  ampu- 
makäytävä  ja  tornissa  on  varmasti  ollut  ampuma- 
aukkoja. 

Itäisestä  esilinnasta  johtaa  12  m  pitkä  holvikäytävä, 
linnan  pääsisäänkäytävä  (j),  varsinaiselle  linnanpihalle. 
Sen  yläpuolella  on  ollut  huone,  josta  on  tehokkaasti  voi¬ 
tu  puolustaa  käytävää.  Nyt  siinä  näkyy  porttiaukon 
yläpuolella  vain  pari  pyöreätä  parrunreikää.  Portti  voi¬ 
tiin  sulkea  sisäpuolelta  puomilla.  Oikeanpuoleisessa  sei¬ 
nässä  on  pieni  vartiokoppi,  vasemmassa  komero.  Port¬ 
tikäytävän  oikealla  puolella  leveä  ovi  on  johtanut  alas 
kellariin,  minkä  päällä  on  ollut  linnantupa  (k),  johon  lin¬ 
nanpihasta  on  nähtävästi  johtanut  oviaukko.  Portti- 
käytävän  vasemmalla  eli  eteläpuolella  on  ollut  jonkinlai¬ 
nen  varastohuone,  jonne  muutamat  kiviaskelmat  vievät. 

Varsinainen  linnanpiha  muodostaa  melkein  suorakul¬ 
maisen  alan,  josta  on  päästy  linnan  kehämuuria  vasten 

Linnan  pohjapiirros. 


30 


rakennettuihin  siipirakennuksiin.  Näitten  siipien  väli¬ 
seinät  eivät  yleensä  ole  muuratut  kehämuurin  yhteyteen, 
vaan  ne  ovat  näköjään  myöhemmin  pystytetyt.  Niiden 
yläosat  ovat,  eteläsiipeä  lukuunottamatta,  myöhemmin 
sortuneet,  koska  muuri  on  ollut  ohut.  Kaikki  ikkunat 
ovat  antaneet  pihalle  päin. 

Itäisessä  sivustassa  sijaitsee  huoneen  (k)  lisäksi  vielä 
toinenkin  huone  (m).  Sinne  johtaa  eteinen  (1),  josta  por¬ 
taat  vievät  myös  toiseen  kerrokseen.  Linnanpihalle  päin 
avautuu  suippokaarinen  ikkuna,  joka  on  parhaiten  säily¬ 
nyt  koko  linnassa.  Vastakkaisessa  seinässä  on  umpeen- 
muurattu  ikkuna-aukko.  Eteläseinässä  on  edellä  mainit¬ 
tujen  portaiden  alla  osaksi  peitetty  komero.  Mahdolli¬ 
sesti  huone  on  voinut  olla  keittiönä,  mutta  kuitenkin 
todennäköisesti  se  on  ollut  linnan  pajana,  sillä  siihen 
viittaavat  sen  nokiset  seinät  sekä  kaivauksissa  löydetyt 
hiilet  ja  erilaiset  rautaesineet. 

Seuraava  huone  (n)  on  ollut  linnan  leipomona.  Kai¬ 
vauksissa  tämä  kävi  ilmi  uuninkuvun  jäännöksistä  sekä 
huoneen  luoteiskulmassa  olevista  nokisista  kivistä.  Kai¬ 
vauksissa  havaittiin  uunin  (o)  säilyneen  eheänä.  Se  oli 
niin  suuri,  että  sen  sisään  saattoi  mahtua  kokonainen 
härkä.  Edessä  oli  uuninkupu.  Uuni  oli  tiilestä  ja  muu¬ 
rattu  ainoastaan  savella,  minkä  vuoksi  se  heti  hajosi,  kun 
se  oli  kaivettu  esille.  Keittiön  jätteitä  varten  kehämuu- 
rissa  oli  viemäri.  Holvattu  katto  oli  tiilestä.  Huoneesta 
on  otettu  talteen  patakoukkuja,  rautainen  leipälapio,  sa- 
viastioitten  paloja  ym. 

Linnanpihan  päässä  olevassa  huoneessa  (p)  on  har- 
maakivinen  holvi  ja  sen  eteläseinässä  pieni  ikkuna.  Aina¬ 
kin  myöhemmin  lienee  huone  ollut  asevarastona;  siihen 
viittaavat  kaivauksissa  löydetyt  rautaiset  nuolenkärjet, 
ratsuvasara,  kivikuulat,  panssaripaidat  y.m. 

Huoneessa  (r)  on  muuriaukon  vieressä  kivialusta  (s), 
joka  otaksuttavasti  on  ollut  alttarina.  Niinmuodoin  tä¬ 
mä  huone  on  ollut  linnan  kappeli.  Huone  (t)  lienee  ollut 
linnantupana,  mutta  nyttemmin  ei  siellä  enää  ole  mitään 
erikoista  nähtävää.  Tiiliholvinen  huone  (u)  on  luulta¬ 
vasti  ollut  pienenä  varastohuoneena,  josta  on  eroitettu 
toinen  huone  (v). 


Kuva  raunioiden  sisäpuolelta. 


Eteläsiivessä  olivat  linnan  parhaat  huoneet,  ns.  ritari- 
sali  ja  ne  huoneet,  missä  linnanherra  perheineen  asusti. 
Pihanpuoleinen  seinä  on  myöhemmin  vahvistettu  paksul¬ 
la  tukimuurilla,  joka  peittää  huoneiden  (x  ja  z)  marmo- 

riset  ikkunapielet.  Pohjakerroksessa  oleva  huone  (x) 
on  nähtävästi  ollut  kellarina.  Tässä  huoneessa,  jossa  on 
ollut  maapermanto,  näkyy  suuri  pyörökaarinen  oviaukko 
(y)  puominkoloineen.  Luultavasti  aukkoa  on  käytetty 
sivusisäänkäytävänä,  jonka  kautta  päästiin  linnan  ete¬ 
läpuolella  olevaan  esilinnaan  ja  sitä  ympäröivän  muurin 
läpi  rantaan.  Tämä  aukko  on  kai  puhkaistu  seinään 
myöhemmin,  koska  sen  ympärillä  tiilet  ovat  pienempiä 
kuin  esim.  tornin  sisäseinissä  käytetyt. 

Huoneessa  (x)  on  nähtävissä  lisäksi  muutamia  kivipi- 
lareita,  jotka  ovat  kannattaneet  yläpuolella  olevan  rita- 
risalin  lattiaa.  Pohjoisseinässä  on  kiviportaat,  jotka  kes¬ 
kiaikaiseen  tapaan  ovat  niin  kapeat,  että  ainoastaan  yksi 
henkilö  kerrallaan  voi  niissä  kulkea.  Tästä  rakennusta¬ 
vasta  oli  se  etu,  että  yksi  ainoa  mies  pystyi  puolustamaan 
tällaista  käytävää.  Mainitut  portaat  veivät  ritarisaliin, 
joka  käsitti  koko  siiven  ja  sai  valonsa  eteläseinän  nel¬ 
jästä  ikkunasta.  Näistä  yksi  on  muita  korkeammalla. 
Pitarisalin  ikkunat  ovatkin  ainoat  koko  linnassa,  jotka 
puhkaisevat  kehämuurin.  Niiden  sijoittamista  auringon- 
puolelle  pidettiin  yleensä  niin  tärkeänä,  ettei  täten  ai¬ 
heutunut  linnan  puolustusmahdollisuuksien  väheneminen- 
kään  ollut  esteenä.  Kehämuurissa  on  sillan  kohdalla  am¬ 
puma-aukkoja  länteen,  pohj öiseen  ja  itään  päin,  yksi  jo¬ 
kaiseen  suuntaan,  ja  pohj  öisellä  seinustalla  sitäpaitsi 
mukavuuslaitos,  suuri  muurinaukko  suorine  seinineen. 

Jotta  nyt  pääsisi  linnan  yläkerroksiin,  on  noustava 
eteisestä  (1)  portaita  pitkin  sillalle,  joka  päättyy  linnan- 
t omiin  johtavaan  ainoaan  oviaukkoon.  Huoneessa,  jo¬ 
hon  ensiksi  tullaan  keskustorniin  mentäessä,  on  kuusi- 
jakoinen  holvikatto  ja  sisäseinät  ovat  tiilistä.  Tiilet  ovat 
isoja  ja  kuten  keskiajalla  oli  tapana,  siten  muuratut, 
että  kahden  pitkittäisen  tiilen  jälkeen  seuraa  poikittainen 

tiili,  joka  on  sisemmän  muurauksen  kiinnikkeenä.  Ete¬ 
lä-  ja  lounaisseinässä  on  ikkuna;  molempia  on  myö¬ 
hemmin  suurennettu  ylöspäin.  Tämä  huone  lienee  ollut 
vartiolnioneena.  Keskellä  lattiaa  on  iso  reikä,  joka  on 
ainoa  aukko  22  jalan  (7  m)  syvyiseen  tiiliseinäiseen,  hol¬ 
vattuun  luolaan.  Piirityksen  aikana  luola  on  ollut  luul¬ 
tavasti  ammusvarastona,  ehkäpä  käytetty  välillä  vanki¬ 
lanakin. 


Taitavasti  yhteenliitetyt  muurit  ovat  kestäneet 
vuosisatoja. 


Muurissa  olevat  portaat  vievät  tornin  kolmanteen  ker¬ 
rokseen,  jossa  on  ollut  pari  suurta  ampuma-aukkoa,  ja 
siitä  edelleen  nykyään  kokonaan  katon  peittämälle  har¬ 
jalle.  Tornin  muuri  on  ylhäältä  hyvin  ohut,  minkä  vuok¬ 
si  se  nyttemmin  on  pahasti  rappeutunut.  Yläosa  lienee 
sortunut  piirityksen  aikana  v.  1523.  Täällä  on  ollut  an> 

pumakäytävä  rintavarustuksineen  ja  ampuma-aukkoi- 
neen  ja  käytävä  on  jatkunut  kehämuurin  sisäreunaa  pit¬ 
kin.  Eteläisen  ampumakäytävän  rintavarustuksessa  on 
ollut  viisi  suurta  ja  kaksi  pientä  ampuma-aukkoa.  Län- 
siseinässä  on  kaksi  aukkoa,  mukavuuslaitos  ja  vielä  kol- 


Näköala  keskustornista. 

maskin  aukko.  Ampumakäytävä  on  kulkenut  pitkin  koko 
muuria. 

Kehämuuri  on  kolmen,  jopa  neljänkin  metrin  paksui¬ 
nen,  joten  se  on  ollut  varsin  vahva  ja  hyvin  uhmannut 
muurinsärkijöitä.  Se  on,  kuten  tornin  muurikin,  raken¬ 
nettu  siten,  että  seinän  sivut  ovat  muuratut  suurista  ki- 

vistä,  ja  niiden  välit  täytetyt  pienehköillä  vierinkivillä 
yms.  Paksuudeltaan  ovat  tornin  muurit  alhaalta  ainakin 
5  m  ja  ylhäältä  4 — 4  1/2  m. 

Kun  katselee  valtavaa  kivimuuria,  voi  hyvin  kuvi¬ 
tella,  kuinka  uljaalta  ja  voittamattomalta  se  on  näyttä¬ 
nyt  hallitsevine  torneineen,  ampuma-aukkoineen,  ampu- 
makäytävineen,  nostosiltoineen  ja  uiko  varustuksineen. 

Vielä  tänäkin  päivänä  nämä  Uudenmaan  rantalinnan 
rauniot  tekevät  voimakkaan  vaikutuksen  ja  johtavat  aja¬ 
tukset  muinaisiin  aikoihin.  Ne  ovat  muistomerkkinä  esi- 
isiemme  taisteluista,  —  kauniina  viheriöivien  lehtojen 
ympäröimänä  muinaismuistona  uusmaalaisella  rannikko¬ 
seudullamme. 

